Emilio "El Indio" Fernández (născut Emilio Fernández Romo, la 26 martie 1904 – d. 6 august 1986) a fost un regizor, actor și scenarist mexican. A fost unul dintre cei mai prolifici regizori din Epoca de aur a cinematografiei mexicane (în spaniolă "Época de Oro del Cine Mexicano") între anii 1940 și 1950. Este mai bine cunoscut pentru lucrarea sa regizorală a filmului "María Candelaria" (1944), cu care a câștigat Palme d'Or la Festivalul Internațional de Film de la Cannes din 1946. Ca actor, a jucat în numeroase filme de producție mexicană și din Hollywood.